open-index/open-wikipedia-markdown huggingface dataset:
Ειδικές Δυνάμεις

[thumb|Άνδρες των Αμερικανικών Ειδικών Δυνάμεων το [2001]]
Με τον όρο **ειδικές δυνάμεις** αναφέρονται οι ειδικά εκπαιδευμένες στρατιωτικές ομάδες και μονάδες που καλούνται να αναλάβουν εξειδικευμένες επιχειρήσεις όπως για παράδειγμα αναγνώριση, ανορθόδοξο πόλεμο, υποβρύχιες καταστροφές και αντιτρομοκρατικές επιχειρήσεις.

Συνήθως είναι μικρές σε μέγεθος μονάδες, ευέλικτες στις κινήσεις τους και αναλαμβάνουν τόσο μυστικές όσο και φανερές επιχειρήσεις ανορθόδοξες και συχνά υψηλού κινδύνου, με σκοπό να πετύχουν πολιτικούς ή στρατιωτικούς στόχους υπέρ μίας εξωτερικής πολιτικής.

## Ρόλος
Σε καιρό πολέμου η αποστολή τους είναι να δρουν πίσω από τις γραμμές του εχθρού και όχι στην πρώτη γραμμή, όπως το πεζικό, τα τεθωρακισμένα και άλλα σώματα.

Κύριο αντικείμενο είναι οι δολιοφθορές, με σκοπό να αποδιοργανώνουν τον εχθρό εκ των έσω, καταστρέφοντας τις επικοινωνίες του, εμποδίζοντας τους εφοδιασμούς των μονάδων του με στρατιωτικό προσωπικό και πολεμικό υλικό, «ανοίγοντας τον δρόμο» για το πεζικό και άλλων χερσαίων δυνάμεων,  καθώς και η εξουδετέρωση επίγειων σταθμών ραντάρ και άλλων στρατηγικής σημασίας στόχων, προς διευκόλυνση της αεροπορίας ώστε να πραγματοποιεί ανενόχλητη βομβαρδισμούς κατά εχθρικών στόχων.

## Δείτε επίσης
* Ελληνικές Ειδικές Δυνάμεις

## Παραπομπές

## Βιβλιογραφία
*«Ο Καταδρομέας» Γεωργίου Δ. Αραμπατζή (υποστράτηγου ε.α.), Αθήνα, Φεβρουάριος 2000, Εκδόσεις : ΙΔΙΩΤΙΚΗ, ISBN 960-91295-0-1

Ειδικες δυναμεις
Κατηγορία:Πολεμικά επαγγέλματα
Ολυμπιακός Χερσονήσου

Ο **Ολυμπιακός Σύνδεσμος Φιλάθλων Χερσονήσου** είναι Ελληνικός ποδοσφαιρικός σύλλογος της Κρήτης και συγκεκριμένα της πόλης της Χερσονήσου του Νομού Ηρακλείου και ιδρύθηκε το 1979. Αυτό το διάστημα αγωνίζεται στις διοργανώσεις της Ε.Π.Σ. Ηρακλείου.

Έχει πολυετή συμμετοχή στο ερασιτεχνικό πρωτάθλημα της Δ' Εθνικής (περιφερειακό πρωτάθλημα) και 2 συμμετοχές στο επαγγελματικό πρωτάθλημα της Γ' Εθνικής. Επίσης, έχει υπάρξει 3 φορές (1994-95, 1998-99 και 2011-12) φιναλίστ Κυπέλλου Ε.Π.Σ. Ηρακλείου και 1 φορά (1998-99) φιναλίστ Κυπέλλου Ελλάδας ερασιτεχνών.

## Πρόσφατη πορεία
Κατέκτησε την περίοδο 2007-08 την πρώτη θέση στον 10ο όμιλο της Δ' εθνικής, με αποτέλεσμα να βρεθεί για πρώτη φορά στην ιστορία του σε επαγγελματικό πρωτάθλημα.

Το 2008-09 στο νότιο όμιλο της Γ' εθνικής τερμάτισε στην 11η θέση της κατάταξης με απολογισμό 11 νίκες, 9 ισοπαλίες και 14 ήττες με τέρματα 39-36, εξασφαλίζοντας την παραμονή στην κατηγορία και την επόμενη χρονιά (2009-10) υποβιβάστηκε στην Δ' Εθνική. Την αμέσως επόμενη χρονιά τερμάτισε στη 15η θέση και υποβιβάστηκε στο τοπικό πρωτάθλημα Α1' ΕΠΣ Ηρακλείου, όπου τερμάτισε στην τελευταία θεση και υποβιβάστηκε στην Α2' ΕΠΣ Ηρακλείου.

## Τίτλοι
* Πρωτάθλημα Α1 Κατηγορίας Ε.Π.Σ. Ηρακλείου: 2
** 1992-93, 1999-00
* Κύπελλο Ε.Π.Σ. Ηρακλείου: 1
** 1998-99

## Φίλαθλοι
Οι φίλαθλοι του Ολυμπιακού Χερσονήσου μετά την άνοδο της ομάδας τους στην Γ' Εθνική Κατηγορία ίδρυσαν έναν σύνδεσμο φιλάθλων με το όνομα Σύνδεσμος Φιλάθλων Ολυμπιακού Χερσονήσου "Port Boys Gate 3".

## Παραπομπές


## Εξωτερικοί σύνδεσμοι
* Η ιστοσελίδα του Ολυμπιακού Χερσονήσου

Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1979
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1979
Μελιδόνι Κοζάνης

Το **Μελιδόνι** είναι οικισμός που βρίσκεται περίπου έξι (6) χιλιόμετρα βόρεια από τη Νεάπολη Κοζάνης, σε ένα φυσικό κοίλωμα στην ανατολική όχθη του ποταμού Αλιάκμονα. Σύμφωνα με την απογραφή του 2021 έχει πληθυσμό 27 κάτοικους.

Παλιότερα βρισκόταν βορειοανατολικά της σημερινής τοποθεσίας και είχε την ονομασία **Κουτσούφλιανη**. Μάλιστα το επίθετο πολλών κατοίκων του είναι «Κουτσουφλιανιώτης». Εικάζεται ότι εκεί έζησε ένας βασιλιάς Μήδας και ότι το χωριό ονομαζόταν **Νικομήδεια**.

Ως το Μεσοπόλεμο το χωριό ευημερούσε, καθώς η γεωργία και η κτηνοτροφία επέφεραν ακόμη κέρδη. Από την έναρξη του Β' Παγκόσμιου Πολέμου ως τη λήξη του Εμφύλιου Πολέμου, η οικονομική συρρίκνωση ήταν τεράστια. Αυτή ήταν και η αιτία που περισσότεροι από τους μισούς κατοίκους έγιναν οικονομικοί μετανάστες. Η Γερμανία, η Αυστραλία, αλλά και η Αθήνα και η Θεσσαλονίκη δέχτηκαν τους περισσότερους ξενιτεμένους. Σήμερα το χωριό αριθμεί πενήντα περίπου κατοίκους.

Η εκκλησία στην είσοδο του χωριού είναι *Τα Εισόδια της Θεοτόκου* και χτίστηκε με την απελευθέρωση από τους Τούρκους το 1913. 

Μερικές τοποθεσίες του χωριού είναι τα Μικρά Κουλούρια και τα Μεγάλα Κουλούρια, όπου σχηματίζονται «κουλούρια» από την πορεία της κοίτης του ποταμού Αλιάκμονα, η Τζάκινα (το δάσος του χωριού), τα Καράβια και το Κουκούλι (ο λόφος ανατολικά του χωριού).

Για να το επισκεφθεί κάποιος από τη Νεάπολη θα κατευθυνθεί προς Καστοριά και σε πέντε περίπου χιλιόμετρα υπάρχει διασταύρωση για το χωριό.

## Ιστορικά στοιχεία

Σ' ένα τραπεζοειδές ύψωμα, που βρίσκεται σε 700 με 800 μ. νοτιοανατολικά του χωριού, έχουν διαπιστωθεί ίχνη οικισμού των ελληνιστικών και ρωμαϊκών χρόνων. Η ίδρυσή του θα πρέπει να σχετιστεί με τον έλεγχο ενός σημαντικού αρχαίου δρόμου που έφερνε από την Ελιμιώτιδα στην Ορεστίδα.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Προμετωπίδα

[thumb|right|450px|Προμετωπίδα της δεύτερης έκδοσης του έργου ''"Justine ou les malheurs de la vertu"'' του [Μαρκήσιος ντε Σαντ|Μαρκήσιου ντε Σαντ το 1791.]]
Η **προμετωπίδα** είναι συγκεκριμένο διακοσμητικό στοιχείο που χρησιμοποιούσαν οι τυπογράφοι από την εποχή του μεσαίωνα. Ο όρος ήταν καταρχήν αρχιτεκτονικός, αλλά χρησιμοποιήθηκε περισσότερο στην τυπογραφία και την τέχνη της διακόσμησης του βιβλίου. 

Συγκεκριμένα, είναι εικονογράφηση που γεμίζει τη δεύτερη σελίδα και προηγείται της σελίδας που φέρει τον τίτλο του βιβλίου. Στην πρώτη σελίδα τυπώνεται ο σύντομος τίτλος του βιβλίου, χωρίς υπότιτλο, συγγραφέα και λοιπά στοιχεία, ενώ στην επόμενη σελίδα, την αντικρινή της προμετωπίδας εκτυπώνεται ο πλήρης, επεξηγηματικός τίτλος, με συγγραφέα, χρονολογία έκδοσης, τυπογράφο και άλλα στοιχεία.

Ως προμετωπίδες χρησιμοποιούνταν εξέχοντα δείγματα χαρακτικής τέχνης, ειδικά σε Βίβλους και ακαδημαϊκά έργα. 

## Παραπομπές


## Εξωτερικοί σύνδεσμοι
* 

Κατηγορία:Τυπογραφία
Παγκόσμιο πρωτάθλημα Φόρμουλα 1 (1959)

Το **10ο Παγκόσμιο πρωτάθλημα της [[Φόρμουλα 1]]** διεξήχθη από τις 30 Μαΐου έως τις 12 Δεκεμβρίου του 1959, και πραγματοποιήθηκαν 9 αγώνες. Νικητής αναδείχθηκε ο Αυστραλός Τζακ Μπράμπαμ.

## Σύνοψη
Η Κούπερ κατάφερε να δημιουργήσει ένα πολύ δυνατό μονοθέσιο και να κυριαρχήσει στο πρωτάθλημα. Μια δεύτερη βρετανική ομάδα, η BRM κατάφερε να πάρει την πρώτη της νίκη με τον Σουηδό Γιόακιμ Μπόνιερ, στο Γκραν Πρι της Ολλανδίας. Δυνατή ήταν και η Φερράρι, με τον Τόνι Μπρουκς να νικά σε δύο αγώνες.

Το πρωτάθλημα ξεκίνησε με νίκη του Μπράμπαμ, στο Γκραν Πρι του Μονακό. Ο Μπόνιερ νίκησε στην Ολλανδία και ο Μπρουκς στη Γαλλία, σε ένα Γκραν Πρι που ο Στέρλινγκ Μος, που οδηγούσε μία BRM ακυρώθηκε, γιατί δέχτηκε βοήθεια σε κάποια έξοδό του, ενώ είχε πετύχει τον ταχύτερο γύρο. Στο Γκραν Πρι της Βρετανίας νικητής ήταν ο Μπράμπαμ ενώ στο Γερμανικό Γκραν Πρι, που διεξήχθη στην πολύ γρήγορη πίστα του AVUS, νικητής ήταν ξανά ο Τόνι Μπρουκς, με Φερράρι. Στα δύο επόμενα Γκραν Πρι σε Πορτογαλία και Ιταλία, νικητής ήταν ο Στέρλινγκ Μος, με μονοθέσιο της Κούπερ πια, ενώ στο τελευταίο Γκραν Πρι, που διεξήχθη στις ΗΠΑ, νικητής ήταν ο Μπρους ΜακΛάρεν. Νικητής στο Indianapolis 500 ήταν ο Ρότζερ Γουάρντ. 

## Αγώνες
Το Γκραν Πρι της Βρετανίας διεξήχθη στο Aintree και αυτό της Γερμανίας στην πίστα του AVUS (Automobil-Verkehrs- und Übungs-Straße), κοντά στο Βερολίνο. Νέο Γκραν Πρι ήταν αυτό των Ηνωμένων Πολιτειών, στην πίστα Sebring Raceway, ένας αγώνας που αποδείχθηκε οικονομική καταστροφή για τους διοργανωτές του. 

## Πρωτάθλημα Κατασκευαστών
Στη βαθμολογία μετρούσαν τα καλύτερα έξι αποτελέσματα κάθε κατασκευαστή (δεν συμπεριλαμβάνονται οι ομάδες που έλαβαν μέρος αποκλειστικά στο Indianapolis 500).

## Πρωτάθλημα Οδηγών
Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Αυτή τη φορά δε μοιράζονταν οι βαθμοί σε περίπτωση αντικατάστασης του οδηγού. Στη τελική κατάταξη μετρούσαν τα 6 καλύτερα αποτελέσματα. Από τους 88 οδηγούς οι παρακάτω 19 βαθμολογήθηκαν ενώ συνολικά 48 κατάφεραν να τερματίσουν σε κάποιο αγώνα.

## Παραπομπές


## Εξωτερικοί σύνδεσμοι
* 

1959
Κατηγορία:Μηχανοκίνητος αθλητισμός το 1959
Ιωδοχλωρομεθάνιο

Το **χλωριωδομεθάνιο** ή **μεθυλενοχλωριωδίδιο**, αλλά συμβολίζεται επίσης συχνά συντομογραφικά ως **Halon-10101**, είναι μια άχρωμη υγρή οργανική ένωση της ομόλογης σειράς των διαλογονοαλκανίων. Θεωρητικά προκύπτει από το μεθάνιο, αν αντικατασταθούν δύο (2) άτομα υδρογόνου από ένα άτομο χλωρίου και ένα ιωδίου. Έτσι προκύπτει ο χημικός του τύπος: CH2ClI στη θέση αυτού του μεθανίου (CH4).

## Μοριακή δομή

## Παραγωγή

1. Με επίδραση NaI σε διχλωρομεθάνιο:

CH_2Cl_2 + NaI \xrightarrow{} CH_2ClI + NaCl 

* Συμπαράγεται διιωδομεθάνιο. Είναι σχετικά εύκολη η απομόνωση του χλωροϊωδομεθανίου με απόσταξη, λόγω σημαντικής διαφοράς σημείων ζέσεως.

## Χημικές ιδιότητες

### Αντιδράσεις υποκατάστασης

* Το I (ιώδιο) και υποκαθιστά και αποκαθίσταται ευκολότερα από το Cl. Γι' αυτό στις παρακάτω αντιδράσεις είναι ευκολότερο να ληφθούν σχετικά μεγάλες αποδόσεις σε προϊόντα υποκατάστασης μόνο του ιωδίου. Αν είναι επιθυμητή η υποκατάσταση δυο αλογόνων είναι καλύτερα να προτιμηθεί διιωδομεθάνιο, διβρωμομεθάνιο ή διχλωροαιθάνιο.

1. Υδρόλυση προς χλωρομεθανόλη:

CH_2ClI + NaOH \xrightarrow{} ClCH_2OH + NaI 

2. Επίδραση με RONa προς χλωρομεθυλενοαλκυλαιθέρα:

CH_2ClI + RONa \xrightarrow{} ClCH_2OR + NaI 

3. Επίδραση με RC≡CNa προς 1-χλωροαλκίνιο-2:

CH_2ClI + RC \equiv CNa \xrightarrow{} RC \equiv CCH_2Cl + NaI 

4. Με RCOONa προς χλωρομεθυλενοαλκυλεστέρα:

CH_2ClI + RCOONa \xrightarrow{} RCOOCH_2Cl + NaI 

5. Με NaCN προς χλωροαιθανονιτρίλιο:

CH_2ClI + NaCN \xrightarrow{} ClCH_2CN + NaI 

6. Με RNa προς αλκυλοχλωρίδιο:

CH_2ClI + RNa \xrightarrow{} RCH_2Cl + NaI 

7. Με NaSH προς χλωρομεθανοθειόλη:

CH_2ClI + NaSH \xrightarrow{} ClCH_2SH + NaI 

8. Με RSNa προς χλωρομεθυλενοαλκυλοθειαιθέρα:

CH_2ClI + RSNa \xrightarrow{} RSCH_2Cl + NaI 

9. Με NaI προς διιωδομεθάνιο:

CH_2ClI + NaI \xrightarrow{} CH_2I_2 + NaCl 

10. Με NH<sub>3</sub> προς χλωρομεθυλεναμίνη:

CH_2ClI + NH_3 \xrightarrow{} ClCH_2NH_2 + HI 

11. Με RNH2 προς χλωρομεθυλεναλκυλαμίνη:

CH_2ClI + RNH_2 \xrightarrow{} RNHCH_2Cl + HI 

12. Με R1NHR2 προς χλωρομεθενοδιαλκυλαμίνη:

CH_2ClI + R_1NHR_2 \xrightarrow{} R_1N(CH_2Cl)R_2 + HI 

13. Με PH<sub>3</sub> προς χλωρομεθυλενοφωσφίνη:

CH_2ClI + PH_3 \xrightarrow{} ClCH_2PH_2 + HI 

14. Με NaNO2 προς χλωρονιτρομεθάνιο:

CH_2ClI + NaNO_2 \xrightarrow{} ClCH_2NO_2 + NaI 


### Αναγωγή

* Η απόδοση της μερικής αναγωγής, που περιγράφεται παρακάτω, είναι σχετικά μεγαλύτερη σε σύγκριση με τα αντίστοιχα διαλογονομεθάνια ενός είδους αλογόνου.
1. Με NaBH4:


4CH_2ClI + NaBH_4 \xrightarrow{} 4CH_3Cl + NaI + BI_3


2. Με υδρογόνο «εν τω γεννάσθαι», δηλαδή μέταλλο + οξύ:


CH_2ClI + 2Zn + 2HCl \xrightarrow{} CH_3Cl + 2ZnClI



## Παραπομπές και σημειώσεις


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Διαλαλκάνια
Κατηγορία:Οργανικές ενώσεις χλωρίου
Κατηγορία:Οργανικές ενώσεις ιωδίου
Κατηγορία:Αλομεθάνια
Λιντς (Αγγλία)

Το **Ληντς** (αγγλικά: *Leeds*) είναι πόλη της Αγγλίας στην κομητεία του Δυτικού Γιορκσάιρ στο Ηνωμένο Βασίλειο. Η πόλη έχει συνολικό πληθυσμό 840.083 κατοίκων, καθιστώντας την τρίτη σε μέγεθος στην Αγγλία, ενώ η αστική περιοχή έχει πληθυσμό 1.800.000 κατοίκους. Μαζί με τη γειτονική πόλη του Μπράντφορντ και δεκάδες άλλες μικρότερες πόλεις σχηματίζουν ενιαία μητροπολιτική περιοχή με πληθυσμό 2.302.000 κατοίκους.

Η πόλη αναπτύχθηκε γύρω από τις μεγάλες βαριές βιομηχανίες, αλλά τώρα είναι ένα οικονομικό κέντρο.

## Διακυβέρνηση
190px|thumb|left|Το δημαρχείο του Λιντς
Το  Ληντς κυβερνάται από το Δημοτικό Συμβούλιο της πόλης, που υπάρχει με τη σημερινή του μορφή από το 1974 και περιλαμβάνει τις πρώην ανεξάρτητες περιοχές της Γουέδερμπι, Ότλεϊ, Έρμπορο, Πάντσεϊ και Μόρλεϊ. Η πόλη βρίσκεται στην μητροπολιτική περιοχή του Δυτικού Γιορκσάιρ.

## Μεταφορές
190px|thumb|left|Το αεροδρόμιο
Η πόλη  Ληντς έχει κύριο σιδηροδρομικό σταθμό, που εξυπηρετεί το προαστιακό και εθνικό σιδηροδρομικό δίκτυο. Διαθέτει επίσης το Διεθνές Αεροδρόμιο *Ληντς-Μπράντφορντ* (Leeds-Bradford), το οποίο διεξάγει πτήσεις προς τους περισσότερους μεγάλους ευρωπαϊκούς αερολιμένες, καθώς και πτήσεις προς το Πακιστάν και τις ΗΠΑ.

## Αξιοθέατα
thumb|right|200px|Bridgewater Place
Τα ερείπια του Αββαείου Κέρκσταλ, μιας κιστερκιανής μονής που χρονολογείται από τον 12ο αιώνα, βρίσκονται σε ένα ανοικτό πάρκο δίπλα στον ποταμό Aire, δυτικά του κέντρου της πόλης. Στα ανατολικά του κέντρου της πόλης, το Temple Newsam χρονολογείται από τις αρχές του 16ου αιώνα και διαθέτει κήπους και αγρόκτημα. Το σπίτι πουλήθηκε στο Δημοτικό Συμβούλιο της πόλης το 1922 και διακρίνεται για τη ιακωβιτική αρχιτεκτονική του.

Στα βόρεια βρίσκεται το Roundhay Park, το μεγαλύτερο πάρκο της πόλης. Το πάρκο φιλοξενεί πολλές συναυλίες, όπως στο παρελθόν του Ρόμπι Γουίλιαμς, της Μαντόνα και του Μάικλ Τζάκσον.

Η εικόνα της πόλης έχει αλλάξει σημαντικά τα τελευταία χρόνια, κάτι που οφείλεται στην κατασκευή πολλών ουρανοξυστών στο κέντρο της πόλης, όπως το Bridgewater Place.

## Αθλητισμός
thumb|left|200px|Elland Road
Η πόλη έχει μακρά αθλητική ιστορία και ομάδες που την εκπροσωπούν σε όλα τα μείζονα εθνικά αθλήματα. Η Λιντς Γιουνάιτεντ είναι η κύρια ομάδα ποδοσφαίρου. Οι  Ληντς Ράινος (ράγκμπι),  Ληντς Κάρνεγκι και Γιορκσάιρ Κάουντι Κρίκετ Κλαμπ βασίζονται επίσης στην πόλη, μεταξύ πολλών άλλων ομάδων που παίζουν τόσο σε εθνικό όσο και περιφερειακό επίπεδο.

Το γήπεδο Elland Road συχνά φιλοξενεί διεθνείς αγώνες Rugby League, ενώ οι αγγλικοί αγώνες κρίκετ πραγματοποιούνται συχνά στο γήπεδο Headingley.

## Παραπομπές


## Συνδέσεις

* Leeds City Council

Κατηγορία:Πόλεις της Αγγλίας
Γραφή Ζυτερλίν

350px|thumb|Δείγμα γερμανικού χειρόγραφου σε γραφή Ζυτερλίν:<br />''Bisweilen wird jede Form der deutschen Kurrentschrift als Sütterlinschrift bezeichnet. Dies liegt wohl daran, daß die Sütterlinschrift diejenige Form der deutschen Kurrentschrift ist, deren Name am bekanntesten ist. Trotzdem ist diese Bezeichnung unzutreffend, denn es gab die deutsche Kurrentschrift schon lange vor Ludwig Sütterlin.''

Η **γραφή Ζυτερλίν**, ή απλά **Ζυτερλίν** υπήρξε σύστημα χειρόγραφης καλλιγραφικής γραφής στη Γερμανία, που καθιερώθηκε το 1911 με διάταγμα του Υπουργείου πολιτισμού και Εκπαίδευσης της Πρωσίας βάση μιας επινόησης του Λουδοβίκου Ζυτερλίν.
## Ιστορικό
Τον 19ο αιώνα ήταν μόδα να γράφουνε με πένα. Η αγγλική καλλιγραφική γραφή ήταν όμως δύσχρηστη, διότι είχε μακρόστενες γραμμές προς τα πάνω και προς τα κάτω, και είχε διάφορα διακοσμητικά στοιχεία που δυσκόλευαν στο γράψιμο.

Ο γερμανός Λουδοβίκος Ζυτερλίν επινόησε μια πιο απλή μορφή γραφής για να διευκολύνει τους μαθητές του δημοτικού να γράφουν γράμματα. Καθιέρωσε τις διαστάσεις 1:1:1 (ένα προς ένα προς ένα), στένεψε τα φαρδιά γράμματα, και ομαλοποίησε την κίνηση της πένας, αποφεύγοντας τους ελιγμούς στην κίνηση.

Το καλλιγραφικό σύστημα που επινόησε εφαρμόστηκε στην Πρωσία το 1915, καθιερώθηκε τη δεκαετία του 1920 και επισημοποιήθηκε στη σχολική εκπαίδευση της Γερμανίας το 1935. Καταργήθηκε τελικά το 1942.

## Αλφάβητο
0 1 2 3 4 5 6 7 8 9



A a



B b



C c



D d



E e



F f



G g



H h



I i



J j



K k



L l



M m



N n



O o



P p



Q q



R r



S ſ s



ß



T t



U u



V v



W w



X x



Y y



Z z



Ä ä



Ö ö



Ü ü

## Βιβλιογραφία
* Ludwig Sütterlin: *Neuer Leitfaden für den Schreibunterricht.* Berlin 1926.

## Εξωτερικοί σύνδεσμοι

* Φίλοι της γερμανικής γραφής
* Ανάγνωση της γραφής Ζυτερλίν
* Γερμανικά χειρόγραφα
* Erörterung des Grundschulverbandes über Schuleingangsschriften mit Beispiel für die Sütterlin-Lateinschrift (PDF) (664 kB)

Κατηγορία:Καλλιγραφία
Γερμανική γραφή

thumb|right|Γερμανικό αλφάβητο.
thumb|right|Δείγμα γερμανικής γραφής.

Η γερμανική γραφή είναι χειρόγραφη γραφή που ήταν σε χρήση από την εποχή του μεσαίωνα μέχρι και τον 20ό αιώνα.

Οι Γερμανοί χρησιμοποιούν το λατινικό αλφάβητο με τα πρόσθετα γράμματα ß, ü, ö και ä.

## Εξωτερικοί σύνδεσμοι
* 
* German handwriting Schrift (deutsch) Overview about the writing of Kurrent.
* The typeface used to set the example text above
* Another version, by Lars Erik Bryld, called Manu Gothica
* The newest form of German-style handwriting, called Sutterlin

Κατηγορία:Καλλιγραφία
Ζώνη του Βαμβακιού

thumb|300px|Ζώνη του Βαμβακιού
**Ζώνη του Βαμβακιού** είναι ένας όρος που χαρακτηρίζει την περιοχή των νότιων ΗΠΑ όπου το βαμβάκι ήταν το κυρίαρχο προϊόν από τον ύστερο 18ο αιώνα έως τον 20ό αιώνα. 

## Δείτε επίσης
* Περιοχές "ζώνες" των ΗΠΑ

## Παραπομπές


κατηγορία:Βαμβάκι
Κατηγορία:Ζώνες των ΗΠΑ
Άκανθος (φυτό)

Η **Άκανθος** ή άκανθα (επιστ., ***Acanthus***) είναι γένος αγριολούλουδων, πολύ συνηθισμένο στον μεσογειακό χώρο. Είναι πολυετές φυτό με περίοδο ανθοφορίας από τον Απρίλιο μέχρι τον Ιούλιο. Αναπτύσσεται συνήθως σε χαμηλότερα υψόμετρα και σε παραθαλάσσιες περιοχές. Τα άνθη του φυτού αναπτύσσονται πάνω στον κεντρικό όρθιο βλαστό.
## Είδη
Το πιο κοινό είδος ακάνθου είναι η ***[[Άκανθος η ακανθώδης]]*** (*Acanthus spinosus*) που είναι ιδιαίτερα διαδεδομένο είδος. Έχει αγκαθωτά φύλα και λογχοειδή αγκάθια ανάμεσα στα άνθη της. Το ύψος του άνθους της φτάνει μέχρι τα 70 εκατοστά περίπου.

Ο πιο εντυπωσιακός εκπρόσωπος του γένους *Άκανθος* είναι η ***Άκανθος η απαλή*** (*Acanthus mollis*). Είναι το ομορφότερο είδος ακάνθου και συχνά χρησιμοποιείται ως καλλωπιστικό. Δεν περιέχει αιχμηρά αγκάθια σε αντίθεση με την Άκανθα την ακανθώδη. Είναι πολύ διεσπαρμένο είδος στο λεκανοπέδιο της Αττικής και την άνοιξη εντοπίζεται σχεδόν σε όλους τους αρχαιολογικούς χώρους. Από αυτό το είδος Άκανθας μάλιστα αποτέλεσε την πηγή έμπνευσης για το κορινθιακό κιονόκρανο.

## Παραπομπές
  

## Πηγές
*Αγριολούλουδα της Ελλάδας - Εκδόσεις Mediterraneo ISBN 960-8227-71-2

## Εξωτερικοί σύνδεσμοι
* 
* 
* 

Κατηγορία:Ακανθοειδή
Κατηγορία:Αγριολούλουδα
Κατηγορία:Μεσογειακή χλωρίδα
Ευφορβία η ηλιοσκόπια

Η ***Ευφορβία η ηλιοσκόπια*** είναι φυτό της οικογένειας των Ευφορβιοειδών. Είναι μονοετές φυτό με μέγεθος μεταξύ 10 και 50 εκατοστών. Το όνομά της το οφείλει στον Διοσκουρίδη, που την ονόμασε έτσι λόγω της ιδιότητάς της να στρέφεται προς τον ήλιο. Είναι πολύ διεσπαρμένο φυτό στον μεσογειακό χώρο. Η περίοδος ανάπτυξης και ανθοφορίας του φυτού είναι μεταξύ Φεβρουαρίου και Ιουνίου. Το φυτό είναι δηλητηριώδες και αυτό αποτελεί το μέσο άμυνάς του απέναντι στα φυτοφάγα ζώα.

## Πηγές
* Αγριολούλουδα της Ελλάδας - Εκδόσεις Mediteranneo ISBN 960-8227-71-2

## Παραπομπές


Κατηγορία:Αγριολούλουδα
Κατηγορία:Ευφορβιοειδή
Κατηγορία:Δηλητηριώδη φυτά
Κατηγορία:Ελληνική χλωρίδα
Καμπανούλα

Η **Καμπανούλα** αποτελεί γένος ιδιαίτερα όμορφων αγριολούλουδων της Ευρώπης. Η μεγαλύτερη ποικιλία του είδους εντοπίζεται στην ανατολική λεκάνη της Μεσογείου. . Το είδος περιλαμβάνει μονοετή, διετή και πολυετή φυτά, συνήθως με ύψος από 5 έως 40 εκατοστά. Κάποια είδη αναπτύσσονται σε σχισμές βράχων ενώ άλλα αναπτύσσονται στους αγρούς. Φυτρώνει κυρίως σε ενδιάμεσα υψόμετρα και σπάνια σε παραθαλάσσιες περιοχές. Τα άνθη της καμπανούλας είναι συνήθως μωβ και έχουν πέντε πέταλα.

## Είδη που απαντώνται στην Ελλάδα
Το σπανιότερο είδος καμπανούλας είναι το ***[[Κωδώνιον των ορειάδων]]*** (*Campanula oreadum*) που φύεται μόνο στον Όλυμπο καθώς και το ***[[Κωδώνιον του Κέλσιου]]*** (*Campanula celsii*) που φύεται μόνο στα βουνά της Αττικής. Πιο συνηθισμένο είδος είναι το ***[[Κωδώνιον το κοχλιαρόφυλλον]]*** (*Campanula cochleariifolia*) που φύεται σε αγρούς και συναντάται σε όλη σχεδόν την Ελλάδα.

Τα περισσότερα είδη καμπανούλας ανθίζουν την Άνοιξη από Μάρτιο έως Μάιο αλλά υπάρχουν και είδη που ανθίζουν το Φθινόπωρο.

Στην Ελλάδα απαντούν 82 περίπου είδη καμπανούλες (Γένος: *Campanula*), από τα οποία περίπου 44 είδη, αποτελούν ενδημικά είδη της Ελλάδας. Συγκεκριμένα:

* Καμπανούλα η κυρτή (*Campanula incurva*),  αποτελεί ενδημικό είδος της Ελλάδας.
*Καμπανούλα η ποικιλόχρους (*Campanula versicolor*) με κοινή ονομασία Γαλατόχορτο
*Καμπανούλα η γλωσσοειδής (Campanula lingulata)

## Πηγές
*Αγριολούλουδα της Ελλάδας - Εκδόσεις Mediterraneo ISBN 960-8227-71-2
*Lafranchis T. & Sfikas G. 2001, Flowers of Greece (Vol. II).

## Παραπομπές


## Εξωτερικοί σύνδεσμοι
* 

Κατηγορία:Κωδωνιοειδή
Κατηγορία:Αγριολούλουδα
Κατηγορία:Ευρωπαϊκή χλωρίδα
Κατηγορία:Άνθη
Κυκλάμινο της υπαίθρου

To **κυκλάμινο της υπαίθρου** είναι ένα από τα ομορφότερα αγριολούλουδα της Ευρώπης. Στην Ελλάδα συναντώνται πέντε είδη. Είναι πολυετές φυτό με μωβ άνθη ή σπανιότερα λευκά και χαρακτηριστικά καρδιοειδή φύλλα με εντυπωσιακούς χρωματισμούς. Κάποια είδη κυκλαμίνου ανθίζουν την άνοιξη και κάποια άλλα το φθινόπωρο. Φύονται από παραθαλάσσιες περιοχές μέχρι και σε υψόμετρα άνω των 1000 μέτρων στην ύπαιθρο. 
thumb|Κυκλάμινα
Το πιο κοινό είδος κυκλάμινου στην Ελλάδα είναι το κυκλάμινο το γραικό. Το συγκεκριμένο κυκλάμινο ανθίζει τη φθινοπωρινή περίοδο και έχει πυκνά μοβ άνθη. Αναπτύσσεται σε περιοχές με χαμηλό υψόμετρο και είναι ιδιαίτερα διεσπαρμένο σε χέρσες περιοχές. Το επίσης συνηθισμένο κυκλάμινο, το κυκλάμινο το κισσόφυλλο, αναπτύσσεται σε μεγαλύτερα υψόμετρα από το προηγούμενο και η περίοδος ανθοφορίας του είναι επίσης το φθινόπωρο. Η διαφορά του με το κυκλάμινο το γραικό είναι ότι τα φύλλα του δεν είναι καρδιοειδή, αλλά σχηματίζουν ελαφρές γωνίες.

## Δείτε επίσης
* Κυκλάμινο το κισσόφυλλο
* Κυκλάμινο το κυπριακό
* Κυκλάμινο το γραικό

## Παραπομπές


## Πηγές
* *Αγριολούλουδα της Ελλάδας*, Εκδόσεις Mediterraneo, ISBN 960-8227-71-2

## Εξωτερικοί σύνδεσμοι

Κατηγορία:Αγριολούλουδα
Κατηγορία:Ηρανθοειδή
κατηγορία:Καλλωπιστικά φυτά
Κατηγορία:Άνθη
Καλέντουλα

Η **καλέντουλα** είναι αγριολούλουδο πολύ συνηθισμένο στην Ευρωπαϊκή ύπαιθρο. Ανήκει στην οικογένεια των σύνθετων που αποτελούν την μεγαλύτερη οικογένεια στο φυτικό βασίλειο. Είναι συγγενικό φυτό με τη μαργαρίτα. Η καλέντουλα είναι μονοετές φυτό με άνθη έντονα κίτρινα ή πορτοκαλί. Η περίοδος ανθοφορίας της είναι πολύ μεγάλη και διαρκεί από τον Φεβρουάριο μέχρι τον Οκτώβριο. Η καλέντουλα αναπτύσσεται κυρίως σε χαμηλότερα υψόμετρα και συναντάται σε χωράφια, πλαγιές και άκρες δρόμων. Χρησιμοποιείται επίσης και ως καλλωπιστικό. 

## Πηγές
* Αγριολούλουδα της Ελλάδας - Εκδόσεις Mediterraneo ISBN 960-8227-71-2

## Εξωτερικοί σύνδεσμοι
* 
* 

Κατηγορία:Σύνθετα
Κατηγορία:Αγριολούλουδα
Κατηγορία:Καλλωπιστικά φυτά
Κατηγορία:Άνθη
Κατηγορία:Ελληνική χλωρίδα
Καστιάνειρα

Στην ελληνική μυθολογία με το όνομα **Καστιάνειρα** είναι γνωστή η μητέρα (από τον βασιλιά της Τροίας Πρίαμο) του Γοργυθίωνα. Η Καστιάνειρα ήταν μία από τις νόμιμες συζύγους του Πριάμου και καταγόταν από την Αισύμη. Ο Γοργυθίωνας έλαβε μέρος στον Τρωικό Πόλεμο, στον οποίο και σκοτώθηκε. Ο Γοργυθίωνας αναφέρεται στην *[[Ιλιάδα]]*, στη *[[Βιβλιοθήκη Απολλοδώρου]]* και στον κατάλογο 55 παιδιών του Πριάμου που παραθέτει ο Υγίνος. Η Καστιάνειρα αναφέρεται στην *Ιλιάδα*, όπου περιγράφεται ως *«η ωραία Καστιάνειρα, ωσάν θεά στο σώμα»* (Θ 305, μετάφρ. Ι. Πολυλά).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 451

Καστιανειρα
Μαργαρίτα

**Μαργαρίτα** (ετυμολ.: αντιδάνειο από το ιταλ. margarita 
Αρχείο:Bellis perennis 01.jpg|*Bellis perennis*
Αρχείο:Chartzit24-1-09.jpg|*Chrysanthemum coronarium*
Αρχείο:Glebionis segetum 1.jpg|*Glebionis segetum*
Αρχείο:Leucanthemummaximum.jpg|*Leucanthemum maximum*'
Αρχείο:Anthemis maritima.JPG|*Anthemis maritima*
Αρχείο:Anthemis April 2009-1.jpg|*Cota tinctoria*
Αρχείο:Flower April 2011-3.jpg|''Argyranthemum frutescens'


## Παραπομπές

## Εξωτερικοί σύνδεσμοι

* 

Κατηγορία:Σύνθετα
κατηγορία:αγριολούλουδα
Ζώνη του Χιονιού

Η **ζώνη του χιονιού** είναι μια περιοχή της Βόρειας Αμερικής, το μεγαλύτερο μέρος της οποίας βρίσκεται κάτω από τις Μεγάλες Λίμνες, όπου η βαριά χιονόπτωση είναι συγκεκριμένα κοινή, ειδικά στις ανατολικές και νότιες ακτές των Μεγάλων Λιμνών όπου η πτώση χιονιού είναι η μέγιστη.

Κατηγορία:Ζώνες των ΗΠΑ
Ζωνη
Ζώνη του Ρυζιού

thumb|Ζώνη του Ρυζιού
Η **Ζώνη του Ρυζιού** των ΗΠΑ περιλαμβάνει το Αρκάνσας, την Λουιζιάνα, το Μισισίπι και το Τέξας, τέσσερις νότιες πολιτείες των ΗΠΑ που καλλιεργούν ένα σημαντικό ποσό της εθνικής εσοδείας ρυζιού. Το όνομα είναι σε συμφωνία με την Ζώνη του Καλαμποκιού στα Μεσοδυτικά, όπου καλλιεργείται πολύ από το καλαμπόκι της χώρας.

Το Αρκάνσας είναι ο ηγετικός παραγωγός ρυζιού της χώρας, ακολουθείται από την Καλιφόρνια (μη μέρος της Ζώνης του Ρυζιού), την Λουιζιάνα, το Μισσισσιππή, το Τέξας, και το Μιζούρι (το οποίο δεν αποτελεί τμήμα της ζώνης του Ρυζιού).

## Αναφορές
* 

Κατηγορία:Ζώνες των ΗΠΑ
Κατηγορία:Ρύζι
Μη Θρησκευόμενη Ζώνη

Η ***Μη Θρησκευόμενη Ζώνη*** αναφέρεται σε μια περιοχή στις Δυτικές Ηνωμένες Πολιτείες που έχει χαμηλά ποσοστά θρησκευτικής συμμετοχής. Ο όρος προέρχεται από την *[[Ζώνη της Βίβλου]]* και από την έννοια του μη θρησκευόμενου.

Ο όρος αναφερόταν πρώτα στην Δυτική Ακτή των ΗΠΑ το 1985 από τον Ρόντνεϊ Σταρκ και τον Ουίλιαμ Σιμς Μπέινμπριτζ, ο οποίος βρήκε ότι η Καλιφόρνια, το Όρεγκον, και η Ουάσινγκτον είχαν τα χαμηλότερα ποσοστά μελών της εκκλησίας στις ΗΠΑ το 1971, και ότι υπήρχε μικρή αλλαγή σε αυτό το σχήμα μεταξύ 1971 και 1980. Από το 1980, όμως, το ποσοστό μελών της εκκλησίας της Καλιφόρνιας έχει αυξηθεί. Το 2000, η πολιτεία είχε υψηλότερο ποσοστό μελών της εκκλησίας από πολλές πολιτείες στα βορειοανατολικά και τα βορειοδυτικά. Μερικές θρησκευτικές ομάδες υποκαταμετρούνται σε έρευνες καταμέτρησης θρησκευτικής συμμετοχής.

Το 2000, οι έξι πολιτείες ΗΠΑ που αναφέρεται ότι έχουν το χαμηλότερο ποσοστό θρησκευτικής αφοσίωσης ήταν το Όρεγκον, η Ουάσινγκτον, η Αλάσκα, η Νεβάδα, το Μέιν, και η Δυτική Βιρτζίνια. Αν και η Δυτική Βιρτζίνια αναφέρεται ότι έχει χαμηλά ποσοστά θρησκευτικής συμμετοχής, είναι άνω του εθνικού μέσου όρου στον εκκλησιασμό. Το 2006, το Ινστιτούτο Γκάλοπ ανέφερε ότι τα χαμηλότερα ποσοστά εκκλησιασμού μεταξύ των 48 ηπειρωτικών πολιτειών ήταν στη Νεβάδα και στις πολιτείες Νιου Χάμσαϊρ, Βέρμοντ, Ρόουντ Άϊλαντ, Μασαχουσέτη, και Μέιν της Νέας Αγγλίας. Ο εκκλησιασμός στις δυτικές πολιτείες του Όρεγκον, της Ουάσινγκτον, και της Καλιφόρνια ήταν ελάχιστα υψηλότερος. Μια δημοσκόπηση της Γκάλοπ το 2008 που συνέκρινε την πίστη στο Θεό μεταξύ των περιοχών των Η.Π.Α. βρήκε ότι μόνο το 59% των κατοίκων στις Δυτικές Ηνωμένες Πολιτείες πιστεύουν στο Θεό, σε σύγκριση με το 80% στα Ανατολικά, 83% στα Μεσοδυτικά, και 86% στο Νότο.

Υπάρχει διαφωνία για το αν οι Δυτικές ΗΠΑ είναι ακόμη το πιο άθρησκο τμήμα των Ηνωμένων Πολιτειών, αφού η περιοχή της Νέας Αγγλίας την υπερκέρασε ως η περιοχή με το υψηλότερο ποσοστό κατοίκων μη συνδεδεμένων με οποιαδήποτε θρησκεία. 

## Δείτε επίσης
*Αθρησκία στις ΗΠΑ
*Θρησκεία στις ΗΠΑ

## Παραπομπές


## Εξωτερικοί σύνδεσμοι
* Χαρτογραφική γκαλερί θρησκείας στις Ηνωμένες Πολιτείες

Κατηγορία:Ζώνες των ΗΠΑ
21 Λουτησία

Η **Λουτησία** (*Lutetia*) είναι ένας μεγάλος και φωτεινός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,29 και φωτεινότερο φαινόμενο μέγεθος από τη Γη ίσο με 9,24. Ανακαλύφθηκε το 1852 από τον γερμανικής καταγωγής αστρονόμο και ζωγράφο Χέρμαν Γκόλντσμιντ, που παρατηρούσε από το μπαλκόνι του διαμερίσματός του στο Παρίσι, και για τον λόγο αυτό έλαβε το όνομά του από τη λατινική ονομασία της πόλεως, όπως και το χημικό στοιχείο της ύλης λουτήτιο. Η ονομασία προτάθηκε από τον Γάλλο αστρονόμο Φρανσουά Αραγκό. Η Λουτησία υπήρξε ο πρώτος αστεροειδής που ανακαλύφθηκε ποτέ από το Παρίσι (και γενικότερα από τη Γαλλία), αλλά και ο πρώτος χρονικά από τους 14 που ανεκάλυψε συνολικά ο Γκόλντσμιντ.

## Φυσικά χαρακτηριστικά
Η μέση διάμετρος της Λουτησίας ανέρχεται σε περίπου 100 χλμ. (115×96×80 ή 120×100×80), ενώ η μάζα της εκτιμάται σε 2,57 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λουτησίας εκτιμάται σε 2,5 cm/sec², δηλαδή η βαρύτητα εκεί είναι 390 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 50 m/sec (180 χιλιόμετρα την ώρα).

Ο φασματικός τύπος της Λουτησίας είναι **M** (μεταλλικός, με κύρια μέταλλα τον σίδηρο και το νικέλιο). Το άλβεδό της είναι 0,208, η μέση θερμοκρασία στην επιφάνειά της εκτιμάται σε 101 βαθμούς C κάτω από το μηδέν και η μέγιστη σε -7&nbsp;°C. Η Λουτησία περιστρέφεται γύρω από τον εαυτό της μία φορά κάθε 8 ώρες και 10 λεπτά.

Η σύσταση της Λουτησίας είναι ακόμα άγνωστη, καθώς το επίπεδο φάσμα χαμηλών συχνοτήτων είναι παρόμοιο αστεροειδών με φασματικό τύπο **C**. Εμφανίζει ακόμα χαμηλή ανακλαστικότητα στα μικροκύματα του ραντάρ και φαίνεται ότι έχει ένυδρα υλικά στην επιφάνεια με αφθονία πυριτικών ορυκτών (ρεγόλιθος).

Η ανάλυση καμπυλών φωτός της Λουτησίας υποδεικνύει ότι ο άξονάς της σχηματίζει μικρή γωνία με το επίπεδο της τροχιάς της, όπως ο πλανήτης Ουρανός.

## Εξερεύνηση
Στις 10 Ιουλίου 2010 η ευρωπαϊκή αποστολή «Ροζέττα» πέρασε σε απόσταση 3000 χιλιομέτρων από τη Λουτησία στο ταξίδι της προς τον κομήτη Τσουριούμοφ-Γερασιμένκο, κάτι που είχε προσελκύσει το ενδιαφέρον των αστρονόμων στη Λουτησία. Η προσέγγιση αυτή υπήρξε σημαντική για την έρευνα των αστεροειδών, καθώς η Λουτησία ήταν ο πρώτος αστεροειδής φασματικού τύπου M που προσεγγιζόταν ποτέ από διαστημόπλοιο. Κατά τη διάρκεια της προσεγγίσεως τα όργανα του σκάφους έλαβαν αρκετές εικόνες και συνέλεξαν επιστημονικά δεδομένα. Κανένας τόσο μεγάλος αστεροειδής δεν είχε δεχθεί επίσκεψη διαστημοπλοίου μέχρι τότε.

* Δύο επιπροσθήσεις αστέρα από τη Λουτησία έχουν καταγραφεί στην Ιστορία, η μία από τη Μάλτα το 1997 και η άλλη από την Αυστραλία το 2003.

## Παραπομπές


## Εξωτερικοί σύνδεσμοι
* Μοντέλο του σχήματος της Λουτησίας από την καμπύλη φωτός (βλ. σελ. 358 
* Προσομοίωση της τροχιάς από το JPL (Java) / Ephemeris

Λουτησια
26 Προσερπίνα

Η **Προσερπίνα (Proserpina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 7,5. Ανακαλύφθηκε το 1853 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και έλαβε το όνομά της από τη ρωμαϊκή θεότητα Προσερπίνα (η αντίστοιχη της Περσεφόνης της ελληνικής μυθολογίας).

## Φυσικά χαρακτηριστικά
Η μέση διάμετρος της Προσερπίνας ανέρχεται σε 95,1 χλμ., ενώ η μάζα της εκτιμάται σε 900 τρισεκατομμύρια τόνους. Η μέση επιτάχυνση της βαρύτητας στον ισημερινό της Προσερπίνας εκτιμάται σε 2,7 cm/sec², ενώ η μέση ταχύτητα διαφυγής υπολογίζεται σε 50 m/sec (180 χιλιόμετρα την ώρα).

Ο φασματικός τύπος της Προσερπίνας είναι **S** (λιθώδης). Το άλβεδό της είναι 0,1955 και η μέση θερμοκρασία στην επιφάνειά της εκτιμάται σε 107 βαθμούς C κάτω από το μηδέν. Η Προσερπίνα περιστρέφεται γύρω από τον εαυτό της μία φορά κάθε 10 ώρες και 36 λεπτά.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Προσερπινα
Ζώνη του Ήλιου

right|thumb|300px|Η Ζώνη του Ήλιου, σκιαγραφημένη με κόκκινο.

Η **Ζώνη του Ήλιου** είναι μια ευρύτερη περιοχή των νότιων ΗΠΑ, που γενικά θεωρείται ότι απλώνεται κατά πλάτος των Νότιων και Νοτιοδυτικών Πολιτειών. Ένα γενικό όριο της περιοχής αυτής είναι ο χώρος νότια του 37ου ή του 38ου παραλλήλου, βόρειο γεωγραφικό πλάτος. 

Η Ζώνη του Ήλιου έχει δεχτεί σημαντική αύξηση πληθυσμού στις πρόσφατες δεκαετίες, εφοδιασμένος από  ήπιους χειμώνες· ένα κύμα σε συνταξιοδοτούμενους baby boomers  που μεταναστεύουν τοπικά· καθώς και η εισροή μεταναστών, και νόμιμων και παρανόμων. Επίσης, κατά τις  περισσότερες παρελθοντικές δεκαετίες, ο κλιματισμός έχει κάνει ευκολότερο για τους ανθρώπους να αντιμετωπίσουν την ζέστη σε τμήματα κατά την διάρκεια του καλοκαιριού.

## Επισκόπηση
Η Ζώνη του Ήλιου είναι γνωστή ως η νοτιότερη βαθμίδα των ΗΠΑ, και περιλαμβάνει τις ακόλουθες πολιτείες της Αλαμπάμα, της Αριζόνα, της Φλόριντα, της Τζόρτζια, της Λουιζιάνα, του Αρκάνσας, του Κολοράντο, της Γιούτα, του Μισισίπι, της Οκλαχόμα, της Νεβάδα, του Νέου Μεξικού, του Τενεσσί, του Τέξας, της Βόρειας Καρολίνας, της Νότιας Καρολίνας, και εκτείνεται τόσο βόρεια όσο είναι η Βιρτζίνια. Η Ζώνη της Βίβλου καταλαμβάνει πολύ από τον ίδιο γεωγραφικό τόπο της Ζώνης του Ήλιου, με εξαίρεση τα νοτιοδυτικά. 

## Αναφορές


Κατηγορία:Ζώνες των ΗΠΑ
Τζέι Τραιάνο

Ο **Τζέι Τραιάνο** () είναι Καναδός πρώην καλαθοσφαιριστής και νυν προπονητής. Γεννημένος στις 21 Σεπτεμβρίου 1958, κέρδισε αναγνωρισιμότητα όταν ανέλαβε την καθοδήγηση της Εθνικής Ομάδος του Καναδά. Σήμερα αποτελεί τον προπονητή της ομάδας του NBA, Τορόντο Ράπτορς. Ως παίκτης, είχε λάβει μέρος δύο φορές σε Ολυμπιακούς Αγώνες φορώντας τα χρώματα του αντιπροσωπευτικού συγκροτήματος της χώρας του.

## Παραπομπές


## Εξωτερικοί σύνδεσμοι
* 

Κατηγορία:Καναδοί καλαθοσφαιριστές
Κατηγορία:Καναδοί προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Καναδά
Κατηγορία:Προπονητές καλαθοσφαίρισης αμερικανικών συλλόγων
Ντόνγκολα

Η **Ντόνγκολα**, παλαιότερα γνωστή και ως **Αλ Ούρντι**, είναι η πρωτεύουσα του ομόσπονδου κράτους Ας Σαμαλίγια (Βόρειο Κράτος) του Σουδάν. Βρίσκεται στις όχθες του Νείλου και δεν πρέπει να συγχέεται με την Παλαιά Ντόνγκολα, αρχαία πόλη 80 χιλιόμετρα προς τα κατάντη της ροής στην απέναντι όχθη.  

Η Ντόνγκολα ήταν επίσης περιφέρεια της Άνω Νουβίας και στις δυο όχθες του Νείλου και κέντρο του Νουβιανού πολιτισμού, όπως δηλώνουν τα πάμπολλα ευρήματα από την εποχή εκείνη και τη μετέπειτα ισλαμική. Η περιφέρεια της Ντόνγκολα έγινε τμήμα της Αιγύπτου όταν ο Μοχάμετ Αλή Πασάς εισέβαλε στο Σουδάν και το κατέκτησε στα 1820, οπότε η Ντόνγκολα έγινε πασαλίκι.

Στην Ντόγκολα ο Χέρμπερτ Κίτσενερ νίκησε το 1896 ιθαγενή στρατεύματα, πιστά στον Μαχντί, καταλαμβάνοντας την πόλη. 

Σήμερα είναι μια μικρή, πολυπολιτισμική πόλη περίπου 13.000 κατοίκων, που εξυπηρετείται από το ομώνυμο αεροδρόμιο. Έχει δώσει το όνομά της σε αρκετές μικρές πόλεις των ΗΠΑ καθώς και σε δρόμους στο Μπρίστολ και το Τότεναμ της Βρετανίας, που μνημονεύουν τη νίκη του Κίτσενερ.

## Εξωτερικοί σύνδεσμοι
* 

Κατηγορία:Πόλεις του Σουδάν
Κρίνο

Τo **Κρίνo** (επιστ. ***Λείριον***, ***Lilium***) είναι μία μεγάλη κατηγορία ιδιαίτερα όμορφων αγριολούλουδων με παγκόσμια εξάπλωση. Στην Ελλάδα υπάρχουν πέντε είδη κρίνων, τα περισσότερα στη Βόρεια Ελλάδα. Το είδος περιλαμβάνει μονοετή, διετή και πολυετή φυτά με ύψος που αγγίζει και το 1 μέτρο.  Αναπτύσσονται σε μέσα ή μεγάλα υψόμετρα.

## Περιγραφή
Τα κρίνα είναι βολβώδη φυτά. Έχουν συνήθως ψηλό βλαστό με άνθος στην κορυφή. Το άνθος τους αποτελείται συνήθως από έξι πέταλα και είναι στραμμένο με μία ελαφριά κλίση προς το έδαφος. Έχει έντονα χρωματισμένους κίτρινους ανθήρες. Τα περισσότερα είδη κρίνων ανθίζουν κατά τη διάρκεια της άνοιξης και κάποια προς το τέλος του καλοκαιριού.  

Από τα γνωστότερα είδη κρίνου είναι το *[[Λείριον το πάλλευκο]]* (*Lilium candidum*) που είναι περισσότερο γνωστό ως "κρινάκι της Παναγίας". Έχει ύψος μέχρι ένα μέτρο και λευκό άνθος. 

Πολύ εντυπωσιακό είδος είναι το Λείριον της Ροδόπης ή Κρίνος της Ροδόπης (*Lilium rhodopaeum*). Είναι φυτό ενδημικό της ελληνικής και βουλγαρικής Ροδόπης. Ανθίζει τον Ιούνιο. Τα άνθη του είναι πάντα κίτρινα και φτάνουν σε μέγεθος τα 10 εκ. περίπου. Ο βλαστός σπάνια ξεπερνά τα 80 εκ. και στην κορυφή του βγαίνουν 1-5 άνθη. Είναι από τα πιο σπάνια και απειλούμενα φυτά του Εθνικού Πάρκου Οροσειράς Ροδόπης και για το λόγο αυτό δεν πρέπει να κόβεται ή να ξεριζώνεται. 

## Η τοξικότητα του Κρίνου στις γάτες
Σύμφωνα με τον Διεθνή σύνδεσμο κτηνιάτρων για τις γάτες (*ISFM*) oι κρίνοι είναι θανατηφόρα τοξικοί για τις γάτες. Μια απλή δαγκωματιά στα φύλλα ενός κρίνου, μια κατάποση του νερού που βρίσκεται στο βάζο με τους κρίνους ακόμη και ένα γλείψιμο της γύρης μπορεί να προκαλέσει καταστροφή των νεφρών της γάτας. Εάν δεν επέλθει άμεσα ο θάνατος, το ζώο είναι πιθανό να χρειάζεται αιμοκάθαρση. Όλα τα λίλιουμ παράγουν την τοξική χημική ουσία αλλά τα πιο επικίνδυνα είδη είναι τρία: *Easter Lilies*, *Stargazer lilies* και *Asiatic lilies*. Τέλος ορισμένες γάτες είναι περισσότερο και άλλες λιγότερο ευαίσθητες στην τοξικότητα του κρίνου.

## Παραπομπές


## Πηγές
**Αγριολούλουδα της Ελλάδας* - Εκδόσεις Mediterraneo ISBN 960-8227-71-2
## Εξωτερικοί σύνδεσμοι

* Flora Europaea: ''Lilium''
* Flora of China: ''Lilium''
* Flora of Nepal: ''Lilium'' species list
* Flora of North America: ''Lilium''
* Online Lily Register, over 9400 entries ''Lilium''
* de Florum: ''Lilium'' species
* North American Lily Society
* Royal Horticultural Society Lily Group
* 1 2 3 Time-lapse videos
* the-genus-lilium 
*Lily Perennializing in Ithaca, Louisiana and Holland Research Newsletter  Number 23 (May 2010)  Flower Bulb Research Program   Department of Horticulture, College of Agriculture and Life Sciences, Cornell University
*Crossing polygon of the genus Lilium.

Κατηγορία:Λειριοειδή
Κατηγορία:Αγριολούλουδα
Κατηγορία:Καλλωπιστικά φυτά
Κατηγορία:Βρώσιµες ρίζες και κόνδυλοι
Κατηγορία:Άνθη
Τιθορέα

Η **Τιθορέα** είναι οικισμός στη Στερεά Ελλάδα και την Περιφερειακή Ενότητα Φθιώτιδας.

## Γεωγραφικά - ιστορικά στοιχεία
Η Τιθορέα είναι κτισμένη στις ανατολικές πλαγιές του Παρνασσού, σε υψόμετρο 440 μέτρων. Μέχρι το 1926 ονομαζόταν *Βελίτσα* οπότε μετονομάστηκε σε Τιθορέα, λόγω της αρχαίας φωκικής πόλης Τιθορέας, που βρισκόταν στην ίδια ακριβώς τοποθεσία. Τα ερείπια της αρχαίας Τιθορέας διακρίνονται ακόμα ανάμεσα στα σύγχρονα σπίτια του οικισμού, ενώ διασώζεται σε πολύ καλή κατάσταση το τείχος που περιέβαλλε την πόλη. Ο πληθυσμός της, σύμφωνα με την απογραφή του 2011, είναι 630 κάτοικοι. Η Τιθορέα γνωρίζει τουριστική ανάπτυξη τα τελευταία χρόνια λόγω της μικρής απόστασης που την χωρίζει από τα χειμερινά θέρετρα του Παρνασσού.

### Η αρχαία Τιθορέα
thumb|Τμήμα του τείχους της αρχαίας Τιθορέας|αριστερά|207x207εσΗ αρχαία Τιθορέα ήταν αρχαία φωκική πόλη, κτισμένη στις ανατολικές πλαγιές του Παρνασσού, στην ίδια θέση όπου ευρίσκεται σήμερα το ομώνυμο χωριό. Η αρχαία πόλη κτίστηκε μετά την καταστροφή των γειτονικών Φωκικών πόλεων από τον στρατό του Ξέρξη. Όπως αναφέρει ο Ηρόδοτος, οι κάτοικοι των κατεστραμμένων πόλεων που βρίσκονταν στις όχθες του Κηφισού κατέφυγαν στις πλαγιές του Παρνασσού στην περιοχή της Τιθορέας.  Μετά την απομάκρυνση των Περσών οι Φωκείς οχύρωσαν την περιοχή της Τιθορέας η οποία από φρούριο σταδιακά εξελίχθηκε σε μία ακμάζουσα πόλη που αφομοίωσε τον πληθυσμό των παλαιότερων γειτονικών πόλεων—του Νεώνα της Τριταίας και των παραποτάμιων. Στην μέγιστη ακμή της η Τιθορέα έφτασε τον τρίτο αιώνα π.Χ., οπότε και έκοψε δικό της νόμισμα.
αριστερά|μικρογραφία|347x347px|Τα αρχαία τείχη από ψηλά.

#### Περίοδος Ελληνικής επανάστασης του 1821
Η Τιθορέα συμμετείχε ενεργά στην Επανάσταση του 1821. Ο Οδυσσέας Ανδρούτσος χρησιμοποίησε σαν ορμητήριό του μια σπηλιά στη νοτιοανατολική απόκρημνη πλευρά του χωριού ενώ ο Γεώργιος  Καραϊσκάκης έστησε στον κεντρικό δρόμο του Χωριού (στην οικία Ιωάννη Καραγεώργου) το αρχηγείο του.

#### Νεότερη εποχή
Την περίοδο της γερμανοϊταλικής κατοχής, στις 24 Απριλίου 1943 οι Ιταλοί έκαψαν σχεδόν το σύνολο των σπιτιών του χωριού αναγκάζοντας τους κατοίκους του να καταφύγουν στις σπηλιές και τα εξωκλήσια του Παρνασσού (Αγιαρσαλή κτλ.).

## Διοικητικά στοιχεία
Στις 31 Αυγούστου 1912 συστάθηκε η Κοινότητα Βελίτσης στον νομό Φθιώτιδος και Φωκίδος. Ο οικισμός Βελίτσα μετονομάστηκε σε Τιθορέα στις 16 Νοεμβρίου 1926 και με τη νέα ονομασία ορίστηκε έδρα της νεοσύστατης Κοινότητας Κάτω Τιθορέας. Το 1943 η εν λόγω κοινότητα αποσπάστηκε υπήχθη στον νομό Φθιώτιδας και το 1997 ο οικισμός Τιθορέα προσαρτήθηκε στον ομώνυμο δήμο, με την κοινότητα να καταργείται.

### Διατελέσαντες πρόεδροι της Κοινότητας Τιθορέας
*1983-1986 Νικόλαος Χρας
*1987-1990 Ανάργυρος Γιαλούρης
*1991-1998 Κωνσταντίνος Καλαντζής 
:Πηγή: ΕΕΤΑΑ

## Παραπομπές


## Εξωτερικοί σύνδεσμοι

* Δήμος Τιθορέας
* Γυμνάσιο Κάτω Τιθορέας, η ιστορία της Τιθορέας 

Κατηγορία:Χωριά της περιφερειακής ενότητας Φθιώτιδας
Κατηγορία:Πόλεις της αρχαίας Φωκίδας
Τιθορεα
Κατηγορία:Παρνασσός
Δήμος Χαιρώνειας

Ο **Δήμος Χαιρώνειας** ήταν δήμος του νομού Βοιωτίας που λειτούργησε την περίοδο 1994-2010. Συστάθηκε το 1994 όταν η μέχρι τότε κοινότητα Χαιρώνειας αναγνωρίστηκε σε δήμο. Με την εφαρμογή του προγράμματος Καποδίστριας, το 1999, διευρύνθηκε με την συνένωση στο δήμο, παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Λεβαδέων. Εκτεινόταν σε ένα τμήμα του Παρνασσού και ένα τμήμα της κοιλάδας του Βοιωτικού Κηφισού. Ο δήμος είχε πληθυσμό 2.218 κατοίκους σύμφωνα με την απογραφή του 2001. Έδρα του δήμου ήταν η Χαιρώνεια.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:

: ** Δ.δ. Χαιρωνείας ** -- η Χαιρώνεια [762]
: ** Δ.δ. Αγίου Βλασίου ** -- ο Άγιος Βλάσιος [410]
: ** Δ.δ. Ακοντίου ** -- το Ακόντιο [119]
: ** Δ.δ. Ανθοχωρίου ** -- το Ανθοχώρι [207]
: ** Δ.δ. Βασιλικών ** -- τα Βασιλικά [32]
: ** Δ.δ. Θουρίου ** -- το Θούριο [127]
: ** Δ.δ. Προσηλίου ** -- το Προσήλιο [89]
: ** Δ.δ. Προφήτου Ηλία ** -- ο Προφήτης Ηλίας [112]

## Δήμος Χαιρώνειας 1835-1912
Ο Δήμος Χαιρώνειας συστάθηκε για πρώτη φορά το 1835 και περιλάμβανε εκτός από τη Χαιρώνεια (τότε Κάπραινα) τους οικισμούς: Άγιος Βλάσιος, Μέρα, Μπράμαγα (Θούριο),  Καραμπούσα (Άγιοι Απόστολοι), Βελής (Προσήλιο) , Ρωμαϊκό και Αραποχώρι. Το 1840 ο δήμος διευρύνθηκε με την ένταξη σ'αυτόν του μέχρι τότε Δήμου Δαυλίδος. Παράλληλα αποσπάστηκαν από τον δήμο οι οικισμοί Ρωμαίικο, Αραποχώρι, Βελής και Μπράμαγα οι οποίοι εντάχθηκαν στον δήμο Λεβαδεών. Έδρα του δήμου Χαιρώνειας μετά το 1840 ορίστηκε η Δαύλεια, με εξαίρεση την περίοδο που διεξήχθη η απογραφή του 1861 οπού αναφέρεται ως έδρα του δήμου ο οικισμός Άγιος Βλάσιος. Ο δήμος Χαρώνειας καταργήθηκε το 1912 και αντικαταστάθηκε από μικρότερες κοινότητες.

## Κοινότητα Χαιρώνειας
Η Κοινότητα Χαιρώνειας συστάθηκε το 1912 αρχικά με την ονομασία κοινότητα Κάπραινας. Το 1916 μετονομάστηκε σε κοινότητα Χαιρώνειας καθώς μετονομάστηκε ο ομώνυμος οικισμός από Κάπραινα σε Χαιρώνεια. Εκτός από τον ομώνυμο οικισμό, περιλάμβανε επίσης τον οικισμό Άγιοι Απόστολοι ο οποίος καταργήθηκε το 1971. Το 1994 η κοινότητα Χαιρώνειας αναγνωρίστηκε σε δήμο, ο οποίος με την εφαρμογή του προγράμματος Καποδίστριας, το 1999 διευρύνθηκε με την προσάρτηση γειτονικών κοινοτήτων.

## Κοινοτάρχες και δήμαρχοι

## Παραπομπές


## Εξωτερικοί Σύνδεσμοι
*Δήμος Χαιρώνειας

Χ
Αλθαία (φυτό)

μικρογραφία
Η **Αλθαία** (*Alcea*) είναι γένος αγριολούλουδων πολύ διαδεδομένο κυρίως στη νότια Ευρώπη αλλά υπάρχει αυτοφυές και στην Αυστραλία και την Ασία. Λέγεται επίσης και δεντρομολόχα. Είναι ιθαγενή φυτά των εύκρατων περιοχών, συγγενικά με τη μολόχα, από την οποία διακρίνονται εύκολα.

## Ονοματολογία
Η ονομασία της προέρχεται από το αρχαία ελληνικό ρήμα αλθαίνω που σημαίνει θεραπεύω, γιατρεύω.

## Περιγραφή
Πρόκειται για πόες ή θάμνους με φύλλα παλαμοειδή, χνουδωτά, με οδοντωτά ή πριονωτά χείλη. Είναι πολυετή φυτά με πολύ ψηλό όρθιο βλαστό, ο οποίος καλύπτεται από μεγάλα άνθη κατά μήκος του. Τα άνθη της Αλκέας είναι συνήθως κόκκινα, ροζ ή ιώδη και έχουν σχήμα χωνιού και διάμετρο μέχρι 10 εκατοστά που ευδοκιμούν σε περιοχές μέσου και χαμηλού υψομέτρου. Η περίοδος ανθοφορίας της Αλθέας είναι από τον Απρίλιο μέχρι τον Ιούλιο. Η συλλογή των φύλλων πραγματοποιείται στο τέλος του καλοκαιριού, των ανθέων κατά τη διάρκεια τις ανθοφορίας και της ρίζας το φθνιπόπωρο μετά το δεύτερο έτος ζωής του.
## Είδη
Από τα δεκαπέντε είδη του γένους, έξι ευδοκιμούν και στην Ελλάδα.
**Althea officionalis* (νερομολόχα η φαρμακευτική)
**Althea ficifolia* με ιώδη άνθη
**Althea cannabina* (κανάβινη)
**Althea hirsuta* (δασεία δηλ. πυκνόφυλλη)
**Althea rosea* (ρόδινη)
**Alhea pallida* (ωχρά)

## Εικονοθήκη

File:Alcea rosea - Köhler–s Medizinal-Pflanzen-009.jpg|Σχηματική παράσταση μερών της μωβ-μαύρης αλθαίας.
File:Stokroos.JPG|Άνθος λευκής αλθαίας.
File:IMG 4560 - Shakespeare's House.JPG|Αλθαία η ρόδινη
File:Stockrose gelb.jpg|Αλθαία η ωχρά (pallida).
File:Alcea rosea hojas.JPG|Φύλλο αλθαίας που προσβλήθηκε από σκωριομήκητες


## Χρήσεις
Είναι χρήσιμη για τις φαρμακευτικές ρίζες του, το αφέψημα των οποίων έχει μαλακτικές και αντιβηχικές ιδιότητες. Η χρήση της ρίζας είναι ευεργετική για πεπτικές διαταραχές και φλεγμονές του πεπτικού σωλήνα. Θεωρείται βότανο το οποίο δεν έχει παρενέργειες στον ανθρώπινο οργανισμό. Υπάρχουν φυσικά και καλλυντικές χρήσεις της δενδρομολόχας, ως κατάπλασμα για ερεθισμούς, εγκαύματα, μικροτραυματισμούς και μώλωπες. Ενώ επίσης έχει παρατηρηθεί αντιμετώπιση και εξομάλυνση των κιρσών με τη χρήση τοπικού καταπλάσματος.

## Σημειώσεις

## Παραπομπές


## Πηγές

* Αγριολούλουδα της Ελλάδας - Εκδόσεις Mediterraneo ISBN 960-8227-71-
* Λεξικόν βοτανολογικόν υπό Π.Γ.Γενναδίου, Αθήνα 1914.

## Εξωτερικοί σύνδεσμοι
* Βοτανολόγιο πληροφορίες για βότανα
Κατηγορία:Μαλαχοειδή
Κατηγορία:Αγριολούλουδα
Κατηγορία:Καλλωπιστικά φυτά
Κατηγορία:Ελληνική χλωρίδα
Μολόχα

Η **μολόχα** (επιστ. ***Μαλάχη η άγρια***, ***Malva sylvestris***) είναι το συνηθέστερο είδος Μαλάχης. Είναι ιδιαίτερα διεσπαρμένο φυτό σε όλη την λεκάνη της Μεσογείου και σε πολλά ακόμα μέρη του κόσμου. Αναπτύσσεται από την παράκτια ζώνη μέχρι αρκετά μεγάλο υψόμετρο. Η μολόχα έχει πυκνό φύλλωμα, με φύλλα παλαμοσχιδή και άνθη κυρίως ρόδινα, που φύονται από τον βλαστό. Η περίοδος ανθοφορίας της περιλαμβάνει όλη την περίοδο της άνοιξης και το ξεκίνημα του καλοκαιριού και γίνεται πανέμορφη.

## Είδη
Είδη του γένους Μαλάχη που απαντούν αυτοφυή στην Ελλάδα είναι:
*Μαλάχη η κρητική (Malva cretica)
*Μαλάχη η μόσχοσμος (Malva moschata)
*Μαλάχη  η αγρία (Malva sylvestris)
*Μαλάχη η αμελημένη (Malva neglecta)
*Μαλάχη  η μικρανθής (Malva parviflora)
*Μαλάχη  η μικρά (Malva pusilla)
*Μαλάχη  η αιγυπτία (Malva aegyptia)
Από αυτά, τα περισσότερα ενδιαφέροντα είδη, χρήσιμα και στην φαρμακευτική είναι: η Μαλάχη  η αγρία και η Μαλάχη  η αμελημένη τα άνθη των οποίων χρησιμοποιούνται σαν αφέψημα με μαλακτικές ιδιότητες και είναι γνωστά σαν μολοχάνθη.

## Παραδοσιακή ιατρική

Στην παραδοσιακή ιατρική η χρήση της μολόχας μπορούσε να χρησιμοποιηθεί ως φαγώσιμο και ως θεραπευτικό φυτό. Στην αρχαία Ελλάδα την είχαν μεγάλη εκτίμηση (αναφέρεται από τον Πυθαγόρα 
 και τον
Πλάτωνα). Ο Αθήναιος στους Δειπνοσοφιστές (Βιβλ. Β΄) γράφει πως θεωρείται "λεαντική αρτηρίας"
 μάλλον επειδή  χρησιμοποιούνταν ως προφυλακτικό φάρμακο κατά της αρτηριοσκλήρυνσης.

Στην πρόσφατη λαϊκή ιατρική, τα φύλλα της μολόχας τρίβονται σε μέρος που πονά από το άγγιγμα της τσουκνίδας. Όπως λέγεται, "καταλαγιάζει το τσούκνισμα". Το αφέψημα από τα άνθη της (μολοχάνθια) θεωρείται μαλακτικό, αποχρεμπτικό, κινητικό του εντέρου. Το ποδόλουτρο σε αφέψημα από μολοχάνθη ανακουφίζει από την κούραση. Το κατάπλασμα φύλλων μολόχας ανακουφίζει το έκζεμα και το πόνο από το τσιμπήματα εντόμων.

## Παραπομπές


## Πηγές
**Αγριολούλουδα της Ελλάδας*, Εκδόσεις Mediterraneo. ISBN 960-8227-71-2.
* Ρηγατος Α. Γεράσιμος Τα βότανα στον πολιτισμό των Ελλήνων ISBN 978-960-503-461-0

## Εξωτερικοί σύνδεσμοι
* 
* 

Κατηγορία:Μαλαχοειδή
Κατηγορία:Αγριολούλουδα
Κατηγορία:Βότανα
Τεστ Ισιχάρα

Το **τεστ Ισιχάρα** είναι ένα διαγνωστικό τεστ όρασης με στόχο τη διάγνωση της σωστής αντίληψης των χρωμάτων και κυρίως του κόκκινου και του πράσινου. Πήρε το όνομά του από τον Ιάπωνα γιατρό Σινόμπου Ισιχάρα, καθηγητή στο πανεπιστήμιο του Τόκιο, ο οποίος πρώτος δημοσίευσε το τεστ αυτό το 1917. 

Το τεστ συνίσταται από μια σειρά από χρωματιστές πλάκες, καθεμιά από τις οποίες περιέχει ένα κύκλο με κουκίδες που εμφανίζονται με τυχαία επιλογή σε χρώμα και μέγεθος. Οι κουκίδες σχηματίζουν έναν αριθμό, ο οποίος γίνεται ορατός από ανθρώπους με φυσιολογική στα χρώματα όραση, ενώ στους ανθρώπους με κάποια πάθηση ο αριθμός είτε δεν γίνεται εύκολα αντιληπτός, είτε είναι αδύνατον να διακριθεί.

Η πλήρης δοκιμή αποτελείται από 38 πλάκες, αλλά η ύπαρξη της χρωματικής ανεπάρκειας στην όραση γίνεται συνήθως σαφής μετά από μερικές πλάκες. Οι δοκιμές τις πρώτες 24 πλάκες δίνει μία πιο ακριβή διάγνωση της σοβαρότητας του προβλήματος. 

Οι συνηθισμένες πλάκες περιλαμβάνουν έναν κύκλο με τελείες σε αποχρώσεις του πράσινου και του μπλε, με διαφοροποιημένο σχήμα σε αποχρώσεις του καφέ, ή έναν κύκλο από τελείες σε αποχρώσεις του κόκκινου, πορτοκαλί και κίτρινου χρώματος, με ένα ποσοστό σε αποχρώσεις του πράσινου. Η πρώτη δοκιμή προορίζεται για την αδυναμία διάκρισης του κόκκινου και η δεύτερη του πράσινου χρώματος.

## Δείγματα του τεστ Ισιχάρα

***Σημείωση:*** *Τα δείγματα που εικονίζονται παραπάνω είναι ενδεικτικά και σε καμία περίπτωση δεν υποκαθιστούν ιατρικές διαγνώσεις.*

Κατηγορία:Υγειονομικές διαγνωστικές εξετάσεις
Κατηγορία:Όραση